

REPUBLIKA HRVATSKA

SISAČKO-MOSLAVAČKA ŽUPANIJA

OPĆINA LIPOVLJANI

OPĆINSKO VIJEĆE

KLASA: 400-01/23-01/02

URBROJ: 2176-13-01-23-02

Lipovljani, 15. studeni 2023. godine

Temeljem članka 122. Zakona o proračunu (NN 144/21) i članka 6. stavka 2. točke 6. Pravilnika o postupku dugoročnog zaduživanja te davanja jamstva I suglasnosti jedinica lokalne I područne (regionalne) samouprave (NN 67/22) i članka 26. Statuta Općine Lipovljani (Službeni vjesnik, 14/21), Općinsko vijeće Općine Lipovljani, na 18. sjednici održanoj 15. studenog 2023. godine, donijelo je

**ODLUKU**

**o zaduživanju za realizaciju projekta Izgradnja dječjeg vrtića u Lipovljanima**

**Članak 1.**

Općina Lipovljani zadužit će se putem dugoročnog kredita u eurima za financiranje projekta-Izgradnja dječjeg vrtića u Lipovljanima u iznosu 2.550.000,00 eura kod Privredne banke Zagreb d.d.

**Članak 2.**

Kredit iz članka 1. ove Odluke koristit će se pod sljedećim uvjetima:

**Vrsta kredita**: dugoročni investicijski kredit-HBOR Javni sektor ulaganje na području SMŽ

**Iznos kredita**: 2.550.000,00 EUR

**Rok i način korištenja**: Sukcesivno prema potrebi Naručitelja – najkasnije do 30.09.2025. godine

**Rok otplate**: 13 godina i 1 mjesec (157 mjesečnih rata)

**Način vraćanja**: u jednakim mjesečnim ratama (1. rata 31.10.2025., zadnja rata 31.10.2038.

**Kamatna stopa**:

Redovna kamata:

1. za namjenu kredita investicija bez PDV-a u iznosu 2.040.000,00 EUR kamata po programu NPOO iznosi 4,40% godišnje, fiksna uz umanjenje kamatne stope (subvenciju) kamata je 1,40%
2. za namjenu kredita investicija dio za PDV u iznosu 510.000,00 kamata iznosi 2,00% godišnje, fiksna

Kamata se obračunava i naplaćuje u EUR, dospijeva mjesečno

**Interkalarna kamata**: u visini redovne kamate, obračunava se i naplaćuje kvartalno tijekom roka korištenja

**Naknada za obradu zahtjeva**: 0,20%, jednokratno, na ugovoreni iznos kredita

**Naknada za odobrenje kredita**: bez naknade

**Naknada za odobreni, a neiskorišteni iznos**: bez naknade

**Naknada za rezervaciju sredstva**: bez naknade

**Instrument osiguranja**: - 1 zadužnica Korisnika kredita

- 1 zadužnica Korisnika kredita-vjerovnik HBOR

- 2 mjenice Korisnika kredita uz mjenično očitovanje

**Članak 3.**

Općina Lipovljani će s Privrednom bankom Zagreb d.d. sklopiti ugovor o kreditu pod uvjetima iz članka 2. ove Odluke, po dobivenoj suglasnosti Vlade Republike Hrvatske sukladno članku 122. Zakona o proračunu.

**Članak 4.**

Ovlašćuje se Općinski načelnik Općine Lipovljani za sklapanje ugovora iz članka 3. ove Odluke.

**Članak 5.**

Stupanjem na snagu ove Odluke prestaje važiti Odluka o zaduživanju za realizaciju projekta Izgradnja dječjeg vrtića u Lipovljanima KLASA: 400-01/23-01/02, URBROJ: 2176-13-01-23-01 od 28. lipnja 2023. godine.

Ova Odluka stupa na snagu osmi dan od dana objave u Službenom vjesniku.

**Predsjednik**

Tomislav Lukšić, dipl.ing.šum.